b'\n_START_ARTICLE_\nFender Stringmaster\n_START_SECTION_\nElektronika\n_START_PARAGRAPH_\nModeli su od 1954. godine dizajnirani s konfiguracijom od dva magneta, koji su kontrolirani pomo\xc4\x87u potova ugra\xc4\x91enih odmah iza mosta gitare. Magnet bli\xc5\xbei mostu bio je stalno uklju\xc4\x8den, dok bi drugi bli\xc5\xbee vratu kontrolirao se pomo\xc4\x87u preklopnika. Na ranijim modelima magneti su kontrolirani pomo\xc4\x87u dva pota (glasno\xc4\x87e i tona), a magnet pri vratu uklju\xc4\x8divao/isklju\xc4\x8divao se jednostavnim pritiskom na gumb.\n_START_SECTION_\nDu\xc5\xbeina skale\n_START_PARAGRAPH_\nNa izvornim modelima du\xc5\xbeina skale iznosila je 660,4 mm, da bi od 1954. godine bila smanjena na dvije ne\xc5\xa1to kra\xc4\x87e 622,3 mm, i 571,5 mm du\xc5\xbeine. Vrat gitare ima 31 prag, i da bi se glazbenik bolje orjentirao po hvataljci vrata na raspolaganju su mu do 24-og polja uo\xc4\x8dljive oznake tonova.\n_START_SECTION_\nSerija Fender Deluxe 6/8\n_START_PARAGRAPH_\nFender Deluxe je dostupna verzija s jednim vratom, sa \xc5\xa1est ili osam \xc5\xbeica. Ovi modeli u biti nisu "Stringmaster", ali pripadaju u tu grupu jer im je ugra\xc4\x91ena ista elektroni\xc4\x8dka oprema, a imaju isti dizajniran i vrat gitare. Uz to su i \xc4\x8desto kategorizirane zajedno u grupi s njima._NEWLINE__NEWLINE_Svi modeli Stringmaster Deluxe serije u Fenderovim katalozima nazivaju se Steel gitarama. U osnovi to su osnovni modeli gitara bez pedale, koje \xc4\x8desto nazivamo i Lap steel gitare._NEWLINE__NEWLINE_Ime Fender Deluxe je i naziv za kombo gitarsko poja\xc4\x8dalo koje Fender proizvodi od 1940-ih godina do danas. Npr., model Fender Deluxe Reverb.'